作者：陆游
词牌/韵律：解连环

paragraphs: 泪淹妆薄。
背东风伫立，柳绵池阁。
漫细字、书满芳笺，恨钗燕筝鸿，总难凭托。
风雨无情，又颠倒、绿苔红萼。
仗香醪破闷，怎禁夜阑，酒酲萧索。
刘郎已望故约。
奈重门静院，光景如昨。
尽做它、别有留心，便不念当时，雨意初著。
京兆眉残，怎忍为、新人梳掠。
尽今生、拼了为伊，任人道错。